इंस्टाग्राम (Instagram) एगो फोटो साझा करे खातिर इंटरनेट आधारित एप्लीकेशन बाटे जे मोबाइल, डेस्कटॉप, आ लैपटॉप पर चलावल जा सके ला। ई अपना प्रयोगकर्ता (यूजर) लोग के कौनों फोटो के प्राइवेट में भा पब्लिक में साझा करे के मोका उपलब्ध करावे ला। एकर निर्माण केविन सिस्ट्रोम आ मार्क कीगर द्वारा कइल गइल आ साल 2010 में लॉन्च कइल गइल। सुरू में ई आइओएस ऑपरेटिंग सिस्टम खातिर फ्री एप के रूप में लॉन्च भइल रहे, दू साल बाद ई एंड्रॉइड ऑपरेटिंग सिस्टम खातिर लॉन्च कइल गइल। एकरा बाद नवंबर 2012 में वेबसाइट के रूप में भी लॉन्च भइल।